AIŠKINAMASIS RAŠTAS

dėl darbo sutarties su molėtų rajono kūno kultūros ir sporto centro direktorIUMI Kęstučiu vaicekausku nutrAukimo

**1. Parengto tarybos sprendimo projekto tikslai ir uždaviniai.** Sprendimo tikslas –sutikti su savivaldybės biudžetinės įstaigos Molėtų rajono kūno kultūros ir sporto centro direktoriaus Kęstučio Vaicekausko pasiūlymu nutraukti su juo darbo sutartį šalių susitarimu išmokant jam priklausantį darbo užmokestį, kompensaciją už nepanaudotas kasmetines atostogas ir 6 mėnesių jo vidutinio darbo užmokesčio išeitinę kompensaciją. Kęstutis Vaicekauskas Molėtų menų mokyklos direktoriaus pareigas eina 24 metus nuo 1995 metų rugsėjo 1 d. Pagal Švietimo įstatymo nuostatas valstybinių ir savivaldybių švietimo įstaigų vadovų , kurie iki Įstatymo įsigaliojimo buvo paskirti į švietimo įstaigos vadovo pareigas neterminuotai ir Įstatymo įsigaliojimo dieną tos pačios švietimo įstaigos vadovo pareigas ėjo daugiau kaip 20 metų, tačiau ne daugiau kaip 29 metus, vieši konkursai turi įvykti iki 2020 m. sausio 1 d. . Molėtų sporto centro direktorius Kęstutis Vaicekauskas viešame konkurse eiti direktoriaus pareigas nedalyvavo ir pateikė prašymą nutraukti darbo sutartį šalių susitarimu.

Pagal Lietuvos Respublikos darbo kodekso 54 str. nuostatas bet kuri darbo sutarties šalis gali pasiūlyti kitai darbo sutarties šaliai nutraukti darbo sutartį. Pasiūlymas nutraukti darbo sutartį turi būti pateiktas raštu. Jame turi būti išdėstytos darbo sutarties nutraukimo sąlygos (nuo kada pasibaigia darbo santykiai, koks yra kompensacijos dydis, kokia nepanaudotų atostogų suteikimo tvarka, atsiskaitymo tvarka ir kita). Darbo sutarties nutraukimo sąlygos gali būti ribojamos tam tikrą veiklą reglamentuojančiais įstatymais. Jeigu kita darbo sutarties šalis sutinka su pasiūlymu, ji sutikimą išreiškia raštu. Jeigu darbo sutarties šalis per penkias darbo dienas neatsako į pasiūlymą, laikoma, kad pasiūlymas nutraukti darbo sutartį atmestas. Sudarytas susitarimas dėl darbo sutarties nutraukimo ar darbo sutarties šalies raštu išreikštas sutikimas su pasiūlymu nutraukti darbo sutartį pabaigia darbo sutartį juose nurodytomis sąlygomis ir darbdavys ne vėliau kaip paskutinę darbo dieną privalo įforminti darbo sutarties pasibaigimą.

Pagal LR vietos savivaldos įstatymo 16 str. 2 d. 21 p. nuostatą savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka yra išimtinės savivaldybės tarybos kompetencijos klausimas.

**2. Šiuo metu esantis teisinis reglamentavimas.** Lietuvos Respublikos darbo kodekso 54 str., Lietuvos Respublikos vietos savivaldos įstatymo 16 straipsnio 2 d. 21 p.

**3. Galimos teigiamos ir neigiamos pasekmės priėmus siūlomą tarybos sprendimo projektą** . Neigiamų pasekmių nenumatoma.

**4. Priemonės sprendimui įgyvendinti..**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** . Biudžetinės įstaigos Molėtų r. kūno kultūros ir sporto centro biudžete numatytos lėšos.

**6. Vykdytojai, įvykdymo terminai.** Molėtų r. kūno kultūros ir sporto centras, Molėtų rajono savivaldybės meras.

**7. Sprendimo projekto rengėja** Bendrojo skyriaus vedėja Irena Sabaliauskienė